Úradný vestník L 331 , 28/11/1978 S. 0013 - 0013

Fínske špeciálne vydanie: Kapitola 3 Zväzok 10 S. 0128

Grécke špeciálne vydanie: Kapitola 03 Zväzok 23 S. 0065

Švédske špeciálne vydanie: Kapitola 3 Zväzok 10 S. 0128

Španielske špeciálne vydanie: Kapitola 03 Zväzok 15 S. 0060

Portugalské špeciálne vydanie Kapitola 03 Zväzok 15 S. 0060



Nariadenie Rady (EHS) č. 2754/78 z 23. novembra 1978 o intervencii v oblasti olivového oleja RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o zriadení spoločnej organizácie trhu s olejmi a tukmi [1] naposledy zmeneného a doplneného nariadením (EHS) č. 1562/78 [2], najmä na jeho článok 12 ods. 3, so zreteľom na návrh Komisie, keďže v súlade s obchodnou praxou je olivový olej všeobecne dopravovaný počas prvých 11 mesiacov hospodárskeho roka; keďže by sa malo stanoviť, aby za posledný mesiac hospodárskeho roka mohli intervenčné agentúry nakúpiť olej za cenu platnú na začiatku príslušného hospodárskeho roka, aby sa zabránilo špekulatívnym transakciám; keďže olivový olej, ktorý prostredníctvom intervenčných agentúr musí byť predaný bez akejkoľvek diskriminácie medzi kupujúcich zo spoločenstva a za maximálne výhodných ekonomických podmienok; keďže predaj formou verejnej súťaže sa zdá najvhodnejší na tento účel; keďže však môže byť v určitých situáciách vhodné využiť iné postupy ako verejnú súťaž; keďže intervenčný systém má byť zorganizovaný na racionálnom základe, mali by byť zriadené intervenčné strediská s ohľadom na objem výroby v rôznych oblastiach vyrábajúcich olivový olej a s ohľadom na skladovacie možnosti v miestach, ktoré môžu byť ustanovené ako intervenčné strediská; keďže nariadenie Rady č. 164/66/EHS z 27. októbra 1966, ktoré určuje hlavné intervenčné strediská pre olivový olej a stanovuje kritériá, ktoré majú byť uplatnené pri určovaní ďalších intervenčných stredísk [3], by malo byť zrušené, PRIJALA TOTO NARIADENIE: Článok 1 Intervenčné agentúry určené členskými štátmi, ktoré sú výrobcami olivového oleja nakupujú olivový olej: - v auguste a septembri za intervenčnú cenu platnú v júli, - v októbri za intervenčnú cenu prvého mesiaca aktuálneho hospodárskeho roka. Článok 2 1. Olivový olej, ktorým intervenčné agentúry disponujú, bude predaný vo verejnej súťaži. Ak si to však zvláštne podmienky vyžadujú, môže byť použitý aj iný postup predaja. 2. Podmienky predaja verejnou súťažou alebo akýmkoľvek iným postupom predaja, musia zabezpečiť rovnocenný prístup a zaobchádzanie pre každého záujemcu, nezávisle na umiestnení jeho podniku v spoločenstve. Článok 3 Intervenčné strediská musia byť umiestnené v oblasti s priemernou ročnou výrobou olivového oleja minimálne 1000 ton. Môžu byť zriadené iba v miestach, kde sú k dispozícii dostatočné zariadenia pre uskladnenie oleja, ponúkaného pre intervenciu. Článok 4 Nariadenie Rady č. 164/66/EHSsa zrušuje. Článok 5 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1979. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. novembra 1978 Za Radu predseda J. Ertl [1] Ú. v. ES 172, 30.9.1966, s. 3025/66. [2] Ú. v. ES L 185, 7.7.1978, s. 1. [3] Ú. v. ES 197, 29.10.1966, s. 3398/66. --------------------------------------------------